**אוסקר סירקוביץ' סער** (26 בפברואר 1931 – 31 באוקטובר 2021) היה מהנדס בניין וחוקר ישראלי. מומחה בעל שם עולמי לשיטות בנייה מתקדמות בתחום עמידות מבנים ברעידות אדמה. שימש כמהנדס הקונסטרוקציה של פרויקטים רבים המהווים אבני דרך בתחום הבנייה בישראל, ביניהם מבני ציבור, גשרים ואנדרטאות.

ביוגרפיה
--------

סירקוביץ' נולד בבואנוס איירס וגדל בטוקומן שבארגנטינה. הוא החל את לימודי ההנדסה האזרחית באוניברסיטה של טוקומן באמצע לימודיו בתיכון. במקביל היה סירקוביץ' פעיל בתנועת נוער "הדרור", שם הכיר את אולגה גורבן, לימים ד"ר אולגה סער ואשתו לשארית חייו. בני הזוג עלו לישראל בשנת 1956 והתיישבו בירושלים, שם עבד סירקוביץ' באגף ההנדסה של עיריית ירושלים ובמקביל כמהנדס שכיר במשרדו של המהנדס ד"ר ברגר. סירקוביץ' רואה בתקופה זו תקופה משמעותית מבחינת התפתחותו המקצועית. עם פטירתו של ד"ר ברגר המשיך סירקוביץ' את תכנון המבנה בית העם בירושלים ביחד עם האדריכל דוד רזניק, שם החלה חברות אישית ומקצועית בין השניים שנמשכה למעלה מחמישים שנה והניבה פרויקטים חשובים.

באמצע שנות השישים מונה סירקוביץ' למהנדס המועצה בית שמש. באותה תקופה גם הקים את משרד סירקוביץ'-סלע אשר הפך מאוחר יותר לסירקוביץ'-לבטון, במשך 23 שנים עד פרישתו בשנת 2001. המשרד ממשיך עד היום בשם לבטון מהנדסים ושות'. חלק גדול מהפרוייקטים שרשומים מטה נעשו במסגרת השותפות סירקוביץ-לבטון, חלקם באחריות ישירה של מהנדס סירקוביץ וחלקם תחת אחריות ישירה של מהנדס לבטון (כגון מלון הייאט, מוזיאון המדע ירושלים, בית חולים אלוין, גשר החדש בדרך חברון,בניין בנק ישראל, מכון למחקר שדה בוקר,מרכז המבקרים ורכבל החדש במצדה ועוד).

במהלך השנים עוסק סירקוביץ' גם במחקר בתחום עמידות מבנים ברעידות אדמה וקונסטרוקציות מרחביות בהקמה עצמית. במהלך שנות השמונים והתשעים היה חבר הוועד המנהל של הקונגרס הבין-לאומי לתכנון מבנים עמידים ברעידות אדמה מטעם (Wessex Institute of Technology (WIT. כמו כן כתב בהזמנת WIT ספר הדרכה למהנדסים לתכנון מבנים עמידים ברעידות אדמה.

גשר טדי להולכי רגל
אנדרטת חטיבת הנגב; האמן דני קרוון
בנוסף סירקוביץ' שימש כיועץ מומחה במרכז הבינוי של צה"ל. לאחר שלחם כקשר חי"ר בחטיבת ירושלים במלחמת ששת הימים ובמלחמת יום כיפור, הוזמן לשמש כיועץ מומחה במילואים. בתפקיד זה שירת עד שחרורו, והמשיך לשרת בהתנדבות עוד כחמש עשרה שנים לאחר מכן. במסגרת תפקיד זה היה מעורב בהקמת בסיסי צה"ל רבים.

בשנות השמונים והתשעים שימש כמרצה בפקולטה לאדריכלות בבצלאל. זאת על מנת לבסס את הבנת הסטודנטים כי תפקידו של המהנדס לאפשר את מימוש החזון האדריכלי.

לאורך השנים סירקוביץ' התנגד לשימוש בשיטת פל-קל, ולאחר אסון אולמי ורסאי שימש כעד מומחה בוועדת זיילר. בנוסף שימש כיו"ר ועדת חוקת הבטון של מכון התקנים.

חלק מעבודותיו
-------------

יד קנדי; אדר' דוד רזניק
מבנה בנק ישראל; אדר' אריה שרון ואלדר שרון
### חלק מהפרויקטים בהם סירקוביץ' שיתף פעולה כמהנדס עם האדריכל דוד רזניק

* **יד קנדי** – אתר הנצחה
* יד לבנים בירושלים
* בית החייל בירושלים
* מרכז אמיר בירושלים
* מלון הייאט ריג'נסי בירושלים
* בית המהנדס בירושלים
* שגרירות ישראל בברזיליה
* מוזיאון לעתיקות חצור בקיבוץ איילת השחר
* **בית העם** בירושלים

### מתכנן ראשי של השלד במבנים בירושלים

* *בנק ישראל* (אדר' אריה שרון ואלדר שרון)
* **בית שמואל - מרכז שמשון** (אדר' משה ספדיה)
* בית חולים שיקומי אלוין (אדר' משה ספדיה)
* *מוזיאון המדע בירושלים* (אדר' הילל שוקן)
* בניין חברת החשמל (אדר' ספקטור-עמישר)
* מרכז קהילתי שאלתיאל (אדר' ספקטור-עמישר)
* הקונכייה האקוסטית בבריכת הסולטן (אדר' אריה רחמימוב)
* מכון ג'דה במזרח העיר (אדר' קרלוס אווטה)
* מלון אריאל (כיום דן בוטיק) (אדר' פסקואל ברויד)
* בית הארחה משכנות שאננים (אדר' גבריאל קרטיס)

### מתכנן השלד של אנדרטאות

* **אנדרטת פורצי הדרך לירושלים** – אמנית נעמי הנריק
* **אנדרטת חטיבת הנגב** – אמן דני קרוון
* **אנדרטת הראל בגבעת הרדאר** - אדר' אריה ואלדר שרון
* **פארק הדסה** באר שבע – פסל ישראל הדני
* **פארק נחל באר שבע** – אדר' אריה רחמימוב

### גשרים

* תכנן ועיצב את גשר אצטדיון טדי להולכי רגל
* מתכנן הגשר התלוי הראשון בארץ בנחל אלכסנדר (אדר' יאשי סער)
* גשר סנהדריה (אדר' דוד קאסוטו)
* גשר להולכי רגל בדרך חברון (אדר' דוד קאסוטו)
* יועץ הנדסי של גשר בני ברית בירושלים (גשר הסינמטק) (אדר' נחמיה גורלי)

### כללי

* קירוי אתר החפירות בעין גדי (גוגנהיים-בלוך אדר')
* *רכבל מצדה*
* **מרכז המבקרים במצדה** (שרון אדר')
* *מכון לחקר המדבר* שדה בוקר (אדר' אריה רחמימוב)
* יועץ הנדסי לביתן הישראלי באקספו מונטיריאול בשנת 1965 (אדר' רזניק ואריה שרון)
* מנהל הפרויקט של הקמת הביתן הישראלי באקספו סיביליה בשנת 1992 (אדר' אורי שביב)

לקריאה נוספת
------------

● Oscar Sircovich Saar, "Self-Erecting Two Layer Steel Prefabricated Arch ", Third
 International Conference of Space Structures, Elsevier Applied Science Publishers, New York, 1984. pp. 823-827.

קישורים חיצוניים
----------------

* A new type of hardening structure, באתר
* On The Dynamic Response Of Hardening Systems, באתר
* גשר טדי החדש להולכי רגל נפתח הבוקר לתנועה באתר
* Dynamics in the Practice of Structural Design, באתר
* באתר

הערות שוליים
------------

1. ↑  Oscar Sircovich-Saar, Dynamics in the Practice of Structural Design, WIT Press, 2006.
2. ↑  A view of Yad Kennedy
3. ↑  יד לבנים ירושלים
4. ↑  מלון היאט-ריג'נסי
5. ↑  מוזיאון לעתיקות חצור
6. ↑  The Sultan's Pool
7. ↑  פארק נחל באר שבע
8. ↑  גשר טדי
9. ↑  עבוודות לשיקום נחל אלכסנדר באתר גלובס, 7 בדצמבר 1998
10. ↑  גשר בדרך חברון
11. ↑  הרכבל במצדה מופעל היום בעיתון למרחב, 12 בפברואר 1971